Kære alle

Der er konstateret flere tilfælde af coronavirus i Europa.

Vi følger sundhedsmyndighedernes retningslinjer, som fortsat er at forhindre smittespredning. Som arbejdsplads anbefaler vi, at vi bevarer roen, men at vi selvfølgelig bruger vores sunde fornuft og følger Sundhedsstyrelsens gode råd for at hindre smitte.

1. **Vask hænder ofte, i det omfang det er muligt**
2. **Brug håndsprit/vådservietter – bør medbringes i køretøjet**
3. **Skal du nyse eller hoste, så gør det for eksempel i engangslommetørklæde, alternativt albuebøjningen**
4. **Undgå håndtryk og kram - begræns den fysiske kontakt. Dette gælder også på kontoret, til møder, på læsse- og lossesteder, rastepladser med videre**
5. **Undgå kontakt med personer, der har symptomer på forkølelse og/eller luftvejsinfektion**
6. **Ved symptomer undgå kontakt til andre og kontakt lægen telefonisk**
7. **Giv besked til arbejdsgiver ved sygdom, eller såfremt man er underlagt karantæne som følge af myndighedernes anbefalingerne og pålæg**
8. **Ved udlandsrejser bør man medbringe håndsprit hjemmefra. Oplever man symptomer, så kontakt de lokale myndigheder telefonisk gerne i samarbejde med arbejdsgiver. Følg altid myndighedernes anvisninger**

Ved rejse i både Danmark og udlandet opfordrer vi til at følge Udenrigsministeriets anbefalinger, som kan ses på [www.um.dk](http://www.um.dk). Sundhedsstyrelsen anbefaler, at man bliver hjemme i to uger, hvis man kommer til Danmark fra et af de særlige risikoområder, hvortil alle rejser frarådes på grund af coronavirus. Hvis du er smittet og/eller bliver syg, gælder de sædvanlige regler for betaling af enten sygeløn, sygedagpenge eller løn under sygdom. Om du er berettiget til sygeløn, sygedagpenge eller løn under sygdom afhænger af dine individuelle ansættelsesvilkår. Ved konkret eller generel anbefaling fra sundhedsmyndighederne om karantæne vil det være en konkret vurdering i det enkelte tilfælde, om du har ret til løn i karantæneperioden.

Vi holder os løbende opdateret om myndighedernes anbefalinger og anbefaler, at medarbejdere også gør dette. ​

Har du spørgsmål relateret til dine personlige forhold eller spørgsmål i øvrigt til håndteringen af situationen, så skal du ikke tøve med at rette henvendelse til din nærmeste leder. ​​

Du kan få svar på mange spørgsmål om coronavirus på [www.coronasmitte.dk](http://www.coronasmitte.dk).

Med venlig hilsen